***Captain America: Nový svet*** (v anglickom origináli ***Captain America: Brave New World***) je americký akčný film z roku 2025 od režiséra Juliusa Onaha, natočený na motívy komiksov od vydavateľstva Marvel Comics o superhrdinovi Captain Americovi. Jedná sa o 35. film v MCU a je súčasťou 5. fázy Marvel Cinematic Universe a Mnohovesmírnej ságy.

Film bol oznámený v roku 2022 na udalosti Comic-Con. Nový film Captain America napísali Spellman a Musson. V septembri 2022 boli odhalení ďalší členovia obsadenia. V decembri 2023 bol Matthew Orton najatý na opravu scenáru. Mackie Wilson sa stal novým Captain Americou vo filme *Falcon a Zimný vojak* (2021). Jedná sa o štvrté pokračovanie.

Dej
---

Sam Wilson sa snaží zostaviť nový tím Pomstiteľov, aby zastavil prezidenta Thunderbolt Rossa.

Produkcia
---------

Natáčanie filmu sa začalo 21. marca 2023 v Trilith Studios v Atlante pod pracovným návzom *Rochelle Rochelle*. Koncom júna sa natáčanie presunulo do Washington D.C.. Natáčanie sa skončilo 30. júna 2023. Od mája do augusta 2024 sú plánované pretáčky.

Obsadenie
---------

* Anthony Mackie ako Sam Wilson / Captain America:

Pomstiteľ a bývalý parazáchranár, ktorý bol vycvičený armádou vo vzdušnom boji pomocou špeciálne navrhnutých krídel. Po odchode Steva Rogersa do dôchdoku prevzal úlohu a štít Captaina Americu.

* Danny Ramirez ako Joaquin Torres / Falcon:

Prvý poručík amerického letectva, ktorý v minulosti spolupracoval s Wilsonom a preberá po Wilsonovi úlohu Falcona.

* Carl Lumbly ako Isaiah Bradley:

Afroamerický veterán kórejskej vojny a supervojak, ktorý bol 30 rokov väznený a na ktorom boli vedené pokusy.

* Tim Blake Nelson ako Samuel Sterns / Leader:

Bunkový biológ, ktorý bol kontaminovaný krvou Brucea Bannera, počas udalostí z filmu *Neuveriteľný Hulk* (2008), čo mu poskytlo nadľudskú inteligenciu.

* Shira Haasová ako Sabra:

Izraelská superhrdinka.

* Harrison Ford ako Thaddeus „Thunderbolt" Ross:

Prezident Spojených štátov amerických. Predtým bol generálom americkej armády a potom ministrom zahraničných vecí USA. Harrison Ford nahradil pôvodného predstaviteľa postavy Williama Hurta, ktorý náhle zomrel v roku 2022.

* Liv Tylerová ako Betty Rossová:

Bunková biologička, Thaddeusova dcéra a bývalá priateľka Brucea Bannera.

Okrem toho, Xosha Roquemorová, Seth Rollins a Rosa Salazarová boli obsadení do nezverejnených úloh.

Premiéra
--------

*Captain America: Nový svet* bude mať premiéru v slovenských kinách 13. februára 2025. Americká premiéra sa uskutoční 14. februára 2025. Prvýkrát bola premiéra naplánovaná na 2. máj 2024 a neskôr bol film odložený o takmer rok kvôli pretáčkam.

Referencie
----------

1. ↑   *Roundup of all leaks and rumors for 'Captain America: Brave New World'* [online]. Reddit, 2023-08-01. Dostupné online.
2. ↑   *"Captain America: New World Order" is Officially Filming* [online]. The Credits, 2023-03-22. Dostupné online.
3. ↑   '*Captain America: Brave New World' Wraps Filming* [online]. Collider, 2023-06-30. Dostupné online.
4. ↑   *MCU Filming Updates* [online]. Twitter, 2024-02-07. Dostupné online.
5. ↑   *Captain\_America:\_Brave\_New\_World* [online]. UFD, 2024-02-13. Dostupné online.

Externé odkazy
--------------

* *Captain America: Nový svet* v Česko-Slovenskej filmovej databáze
* *Captain America: Nový svet* v Internet Movie Database (po anglicky)
* Captain America: Nový svet – Marvel Cinematic Universe Wiki
* Captain America: Nový svet – Marvel Wiki

Zdroj
-----

*Tento článok je čiastočný alebo úplný preklad článku Captain America: Brave New World na anglickej Wikipédii.*